Νίκος Ρογκαβόπουλος

Ο Νίκος-Αγαπητός Ρογκαβόπουλος (Μαρούσι, 27 Ιουνίου 2001) είναι Έλληνας επαγγελματίας καλαθοσφαιριστής, ο οποίος αγωνίζεται ως σμολ φόργουορντ για τον Παναθηναϊκό.

 Νεανική σταδιοδρομία 
Ο Ρογκαβόπουλος έπαιξε από νεαρή ηλικία με τις ομάδες νέων του Δούκα, προτού ξεκινήσει την επαγγελματική του σταδιοδρομία. Αγωνίστηκε στο διεθνές αγώνα του Jordan Brand Classic το 2017. Το 2016, η Ρεάλ Μαδρίτης προσέφερε στο Ρογκαβόπουλο επαγγελματικό συμβόλαιο, αλλά αποφάσισε να μείνει στην Ελλάδα, αντί να μετακομίσει στην Ισπανία. 

 Επαγγελματική σταδιοδρομία 

 Δούκας 
Ο Ρογκαβόπουλος έκανε το επαγγελματικό του ντεμπούτο στην Α2 Εθνική με το Δούκα, σε αγώνα εναντίον του Εθνικού Πειραιά, για το Κύπελλο Ελλάδας 2016-17.

 ΑΕΚ 
Στις 13 Ιουλίου 2017, ο Ρογκαβόπουλος μετακινήθηκε στην ΑΕΚ και στην κορυφαία κατηγορία, αφού υπέγραψε εξαετές συμβόλαιο με το σύλλογο, μέχρι τη σεζόν 2022-23.AEK Athens signs prospect Nikos Rogkavopoulos to a six-year contract Nikos Rogkavopoulos inks till 2023. Στις 17 Φεβρουαρίου 2019, κατέκτησε το Διηπειρωτικό Κύπελλο καλαθοσφαίρισης 2019 με την ΑΕΚ, κερδίζοντας στον τελικό την Φλαμένκο με 86-70. Στις 16 Φεβρουαρίου 2020, κέρδισε το Κύπελλο Ελλάδας 2019-20, με την ΑΕΚ να νικάει στον τελικό τον Προμηθέα Πατρών με 61-57. Στις 29 Μαρτίου 2021, έθεσε εαυτόν εκτός ομάδας καθώς αρνήθηκε να συμμετάσχει την προπόνηση, λόγω διαφωνιών με τον οργανισμό.

 Προμηθέας Πατρών 
Στις 28 Ιουλίου 2021, ανακοινώθηκε η συμφωνία του με τον Προμηθέα Πατρών. Την αγωνιστική περίοδο 2021-22, σημείωσε 6.5 πόντους, 4.3 ριμπάουντ και 1.1 ασίστ στο ελληνικό πρωτάθλημα και 8.8 πόντους, 5.6 ριμπάουντ και 1.4 ασίστ στο Γιούροκαπ.

 Μερκεζεφέντι 
Στις 9 Αυγούστου 2022, ανακοινώθηκε από την Μερκεζεφέντι. Στην πρεμιέρα του στο τουρκικό πρωτάθλημα κόντρα στην Πετκίμ, μέτρησε 19 πόντους (3/6 δίποντα, 4/11 τρίποντα, 1/2 βολές), 5 ριμπάουντ, 5 ασίστ στα 34 λεπτά που έμεινε στο παρκέ. Συνολικά στην Τουρκία τη σεζόν 2022-23, είχε 15.7 πόντους, 6.3 ριμπάουντ και 1.9 ασίστ μέσο όρο με 36% στα τρίποντα σε 33 λεπτά συμμετοχής.

 Μπασκόνια 
Στις 3 Ιουλίου 2023, υπέγραψε τριετές συμβόλαιο συνεργασίας με την ισπανική Μπασκόνια. Στις 12 Δεκεμβρίου 2024, πέτυχε 19 πόντους (3/4 δίποντα, 4/7 τρίποντα, 1/2 βολές) στην αναμέτρηση της Μπασκόνια με τη Βίρτους Μπολόνια και έκανε ατομικό ρεκόρ καριέρας στην Ευρωλίγκα. Τη σεζόν 2024-25, είχε 9.7 πόντους (52.7% στο δίποντο, 43.5% στο τρίποντο, 81.1% στις βολές), 3.9 ριμπάουντ και 1 ασίστ ανά 18’43” συμμετοχής σε 33 παιχνίδια της Ευρωλίγκα και 8.9 πόντους, 3.3 ριμπάουντ και 1.1 ασίστ ανά 19’21” στο ισπανικό πρωτάθλημα.

 Παναθηναϊκός 
Στις 27 Ιουλίου 2025, συμφώνησε σε τετραετές συμβόλαιο με τον Παναθηναϊκό, αφού πρώτα οι «πράσινοι» συμφώνησαν για την αγορά του από την Μπασκόνια. Στις 7 Δεκεμβρίου 2025 κόντρα στον Πανιώνιο, πέτυχε 40 πόντους με 12 στα 19 τρίποντα και σημείωσε το απόλυτο ρεκόρ στην ιστορία του επαγγελματικού πρωταθλήματος, όσον αφορά τα περισσότερα εύστοχα τρίποντα σ' ένα ματς και παράλληλα έγινε και ο πρώτος παίκτης στην ιστορία του Παναθηναϊκού που το καταφέρνει. Στις 21 Φεβρουαρίου 2026, νικώντας στον τελικό του Κυπέλλου Ελλάδας τον Ολυμπιακό με 79-68, κατέκτησε το τρόπαιο για δεύτερη φορά στην καριέρα του. Ο ίδιος στον τελικό μέτρησε 14 πόντους και 2 ριμπάουντ.

 Εθνικές ομάδες 
Ο Ρογκαβόπουλος έχει υπάρξει μέλος των «μικρών» εθνικών ομάδων της Ελλάδας. Έχει παίξει στο Ευρωπαϊκό Πρωτάθλημα U16 2017 - Κατηγορία Β, όπου κέρδισε ένα χρυσό μετάλλιο και ονομάστηκε ο Πολυτιμότερος Παίκτης της διοργάνωσης.Greece captain Rogkavopoulos headlines All-Star Five after snatching up MVP honors. Κατά τη διάρκεια της διοργάνωσης, είχε μέσο όρο 18.0 πόντους, 6.9 ριμπάουντ, και 2.4 ασίστ ανά αγώνα. Επίσης, έπαιξε στο Ευρωπαϊκό Πρωτάθλημα U18 του 2018, έχοντας 19.7 πόντους, 6.6 ριμπάουντ, 2.1 ασίστ, 1.4 κλεψίματα, και 0.1 τάπες κατά μέσο όρο. Το 2019, έπαιξε στο Παγκόσμιο πρωτάθλημα νέων έχοντας 13.7 πόντους, 4.6 ριμπάουντ, 2.4 ασίστ, 0.7 κλεψίματα, και 0.7 τάπες κατά μέσο όρο. Την ίδια χρονιά αγωνίστηκε στο Ευρωπαϊκό Πρωτάθλημα U18, όπου βγήκε μέλος της καλύτερης πεντάδας, μετρώντας 11.7 πόντους, 8.4 ριμπάουντ, 2.0 ασίστ, 1.1 κλεψίματα, και 0.6 τάπες κατά μέσο όρο, ενώ η εθνική εφήβων κατέκτησε την τέταρτη θέση στο τουρνουά. 

Τον Ιούνιο του 2021, επιλέχθηκε από τον Ρικ Πιτίνο στην τελική δωδεκάδα της Εθνικής ανδρών για το Προολυμπιακό τουρνουά στον Καναδά, κάνοντας έτσι τις πρώτες του συμμετοχές με το εθνόσημο στους άνδρες. Το 2023 βρέθηκε στην τελική δωδεκάδα της Εθνικής για το Παγκόσμιο Κύπελλο, όπου έφτασε μέχρι την φάση των ''16'' (κατετάγη 15η).

Με την εθνική ομάδα ανδρών έχει 22 αγώνες με 168 πόντους (μ.ο: 7.64). 

 Τίτλοι και βραβεία 

 Συλλογικοί 

 Α.Ε.Κ. 
Διηπειρωτικό Κύπελλο: (2019)
Κύπελλο Ελλάδας: (2020)

 Παναθηναϊκός

 Κύπελλο Ελλάδας: (2026)

 Ατομικοί 

 Ελληνικό All Star Game νέων: (2020)
MVP στο Ελληνικό All Star Game νέων: (2020)
Διεθνές Αγώνας Jordan Brand Classic: 2017

 Εθνική Ελλάδας 

 Μετάλλιο στο Ευρωπαϊκό Πρωτάθλημα U16 - Κατηγορία Β: (2017)

 Ατομικοί 
 Ευρωπαϊκό Πρωτάθλημα U16 - Κατηγορία Β: Πολυτιμότερος Παίκτης: (2017)
 Ευρωπαϊκό Πρωτάθλημα U16 - Κατηγορία Β: Κορυφαία Ομάδα της Διοργάνωσης: (2017)
 Ευρωπαϊκό Πρωτάθλημα U18 - Κατηγορία Α: Κορυφαία Ομάδα της Διοργάνωσης: (2019)

 Παραπομπές 

 Εξωτερικοί σύνδεσμοι 

 Προφίλ στη FIBA (αρχείο) 
 Προφίλ στο Eurobasket.com 
 Προφίλ στο NBAdraft.net 
 Προφίλ στο Draftexpress.com  
 Προφίλ στο Realgm.com 
 Προφίλ στη Basket League Ελλάδας  
 Προφίλ στη Basket League Ελλάδας  
 Προφίλ στην Ελληνική Ομοσπονδία Καλαθοσφαίρισης   

Κατηγορία:Έλληνες καλαθοσφαιριστές
Κατηγορία:Σμολ φόργουορντ
Κατηγορία:Σούτινγκ γκαρντ
Κατηγορία:Καλαθοσφαιριστές Εθνικής Ελλάδας Κ16
Κατηγορία:Καλαθοσφαιριστές Εθνικής Ελλάδας Κ18
Κατηγορία:Καλαθοσφαιριστές Εθνικής Ελλάδας
Κατηγορία:Καλαθοσφαιριστές Παγκοσμίου Κυπέλλου 2023
Κατηγορία:Καλαθοσφαιριστές Εκπαιδευτηρίων Δούκα
Κατηγορία:Καλαθοσφαιριστές Α2 Εθνικής Ελλάδας
Κατηγορία:Καλαθοσφαιριστές ΑΕΚ
Κατηγορία:Καλαθοσφαιριστές Προμηθέα Πατρών
Κατηγορία:Καλαθοσφαιριστές Παναθηναϊκού
Κατηγορία:Καλαθοσφαιριστές Α1 Εθνικής Ελλάδας
Κατηγορία:Καλαθοσφαιριστές Σάσκι Μπασκόνια
Κατηγορία:Καλαθοσφαιριστές Πρωταθλήματος Ισπανίας
Κατηγορία:Έλληνες καλαθοσφαιριστές στο εξωτερικό